paragraph_text: Nakon Stonesa uzeo je novu grupu pod svoje okrilje - Yardbirdse. Bio je i njihov glazbeni producent tijekom 1966. godine. Giorgio je 1967. pokrenuo je vlastitu produkciju ploča - Marmalade Records, koja je izbacila u glazbene vode tadašnje zvijezde; Julie Driscoll, Briana Augera, The Trinity, The Blossom Toes, Grahama Gouldmana, Kevina Godleya i Lol Creme (oni su kasnije postali grupa 10cc). Kuća je djelovala do 1969. godine. Gomelsky je bio angažiran u karijerama The Soft Machinea, Daevida Allena, Gonga, Magme i Materiala. Danas Giorgio Gomelsky živi u New Yorku.